|  |
| --- |
| Til: Fakulteter, museer, sentre, universitetsbiblioteket og fellesadm |
|  |
| Dato: 19. mars 2024 |
| Saksnr.: 2024/5734 |
|  |

# Universitetsdirektøren

**Notat**

# Virksomhetsrapport 1. tertial 2024 - bestilling til enhetene

I forbindelse med virksomhetsrapportering 1. tertial 2024 ber vi enhetene om å levere følgende:

* Ledelsesvurdering
* Økonomirapport, samt oppdatert prognose for 2024

Leveransen har frist **27. mai 2024 kl. 15.**

Det er kun krav om at enhetene oppdaterer prognosen for inneværende år (2024), men enheter som har en gjeldende langtidsprognose med akkumulert merforbruk oppfordres til å oppdatere prognosen (t.o.m. 2028). De enhetene det gjelder bør kontinuerlig søke å gjenvinne balanse i sin langtidsprognose. Andre enheter der det er vesentlige endringer eller ny kunnskap siden forrige leveranse kan også vurdere behovet for oppdatering (av LTP).

Ledelsesvurdering og økonomirapport skal leveres i ePhorte. Oppdatert prognose skal legges inn i økonomisystemet Unit4 Planlegger. Fristen for prognose-leveransen er absolutt, da prognose-tallene i økonomisystemet «fryses» på felles tidspunkt for hele UiO. Vi ber om at det ikke foretas ytterligere oppdateringer av prognosen etter leveransetidspunktet, før enhetene har fått beskjed om at denne «frysen» har blitt foretatt.

**Ledelsesvurdering**

Ledelsesvurderingen skal gi en overordnet vurdering av enhetens virksomhet. Ledelsesvurderingen skal bygge på den øvrige rapporteringen, men vurderingen skal gi et mer strategisk perspektiv på enhetens samlede aktivitet og økonomi. Rapportering gjøres i vedlagte mal.

**Rapportering om økonomisk utvikling per 1. tertial 2024**

Rapporten skal beskrive enhetens økonomiske situasjon. Det skal legges vekt på forhold av vesentlig betydning for enheten og for UiOs ledelse, og evt. endrede vurderinger siden forrige rapportering. Spesielt bør det legges vekt på utviklingstrekk med betydning for enhetens handlingsrom og økonomisk risiko. Status og utviklingstrekk bør settes i sammenheng med enhetens prognoser. Rapportering gjøres i vedlagte mal.

Med hilsen

Ellen Johanne Caesar

avdelingsdirektør Gaute Frøisland seksjonsleder

*Dette dokumentet er godkjent elektronisk ved UiO og er derfor ikke signert.*

**Vedlegg:**

1. Mal for ledelsesvurdering
2. Mal for økonomirapport